Aarhuus Stifts-Tidende, 1840-01-16
Fædrelandet. Kjøbenhavn, den 11te Januar. Castrum. dolorie vedvarer til paa Mandag, da Sørgegemakket lukkes og Sarkophagen nedtages af Catafalken. Dette Pragtværk vil blive et uforglemmeligt Minde hos de Mange som daglig beskue det. Sarkophagen bæres af sex forgyldte Sphinter, og ovenpaa den ligger en gylden Kongekrone samt en af Sølv dreven Krands: Eeg og Laurbær. Under Foden af Sarkophagen sees, i Bronce, den høisalige Konge, ført af Dødens Engel, bekrandset af Danmark med en Borgerkrone. Og paa den modsatte Side: Bondefriheden, eller: Stavnshaandets Løsning, og Stænderinstitutionen (Figurerne 5 Qvarteer, høie. Hele Catafalken, halvfemte Alen høi, er betrukken med sort Fløiel, smykket med forgyldte Ornamenter. Sarkophagen er decoreret med 28 fritstaaende Palmetter, Alt af drevet Metal og ægte forgyldt, Paa Midten en relief: det kgl. danske Vaaben med Vildmændene. Rundtomkring Ege- og Laurbærkrandse, og derimellem de forhen meddeelte Jnscriptioner, Øverst paa Catafalkens fire Hjørner staae forgyldte Candelabres, hver med 11 Lys, og nedenom samme 8 sy armede dito, og allernederst fire Candelabre hver med 13 Lys. For Enderne to høie dito, hver med 19 Lys. Rundtom paa Væggene trearmede Sørgelampetter, ialt c. 300 Voxlys. Alt hvad der var Sølv ved lit de parade er Guld eller forgyldt ved Castrum doloris. J Folderne af Drapperiet paa Væggene er anbragt Rigets Provindsialvaabener, 14 i Tallet, i Midten det kgl. danske Hovedvaaben, med Devisen paa et blankt Flagbaand: "Gud og den retfærdige Sag, (Billedhuggeren Bissen og Brødrene Dalhoff. have udført de her anvendte kunstneriske Details, Hof bygmester Hornbech Drapperiet &c. De tre Sølv Løver, som ligge ved Foden af Sarkophagen, brugtes førstegang ved Christian den Femtes Kronning, den 7de Juni 1671. Jnskriptionerne paa Catafalken ere af Commandeur Wulff.)- Under 4de de, har Hs. Maj. Kongen allern. tilkjendegivet Stadshauptmandskabet som følger: "Tilden høisalige Konges Liig-Procession skal commanderes: a) 9 Oberster til at bære det høie Liig til og fra Liigvognen. 6) 4 Majorer til at føre de 8 Heste for Liigvognen. c) 6 Pr. Lieutenanter til at forrette Drabant-Tieneste ved Siden af den kgl. Liigvogn. d) 6 Pr. Lieuttenanter til at forrette Drabant-Tieneste ved Siden af Kongens Eqvipage. Vi ville, at Gouvernementet bestemmer, hvilke Oberster, Majorer, og Lieutenanter dertil skulle commanderes, dog saaledes, at de beordres af samtlige herværende Regimenter og Corps, saavel af Linietropperne som af Borgercorpserne. Men da der ikke ere saa mange Oberster som udfordres, maa de manglende suppleres af Oberstlieutenanter. - Vi maa tilstaae – (hedder det i Fædrel. No. 30) at Læsningen af det Ceremoniel, der skal følges ved den folkelige Konge, Frederik den Sjettes Jordefærd, ikke har gjort noget behageligt Jndtryk paa os. Der er i dette Ceremoniel udelukkende taget Hensyn til Rang og Hofcharger, og Repræsentation af de forskjellige Klasser i Samfundet eller af de forskjellige Statsmagter er der ikke Tale, der er ei fundet nogen Plads for Hovedstadens Embedsmænd eller deputerede Borgere, og forgiæves leder man om Noget der kunde minde om, at Frederik den Sjette skabte Bondestandens Frihed og indførte Provindsialstænderne. Saameget er vist, at folkeligt vil dette Liigtog ikke blive. (Hvad der imidlertid vil bøde derpaa er det, hvad der fra Folkets Side selv vil blive udført.) Endeel af Kjøbenhavns academiske Borgere o. A. have fattet den skjønne Jdee, fra Platfonden over Vesterport i en Sang at bringe det sidste Farvel til deres gamle afdøde Konges jordiske Levninger i det Øieblik disse føres ud af Staden. Dette Chor vil komme til at bestaae af over hundrede Personer. Sangen, forfattet af H. P. Holst, og hvortil Musiken er componeret af Weyse, lyder saaledes: Farvel, Farvel, Vi bringe, Fader, Med Taarer Dig et ømt Farvel, For disse Volde Du forlader, Hvor Du har fredet om vort Held, Hvor Du har grædt ved Andres Smerte, Hvor Du har smillt ved Andres Lyst Hvor Jntet Du for Dig begierte. For Dine Børn kun slog Dit Bryst For Dine Børn, som Du forlader! Hvorfor da standse Taarens Væld! Farvel, Farvel, Vi bringe, Fader. Med Taarer Dig et omt Farvel." Det er allernaad, bleven tilladt endeel af Landboerne fra Hovedstadens nærmeste Omegn at samle sig ved Frihedsstøtten, hvor Processionen formodentlig vil standse, imedens en Sørgesang, til en bekjendt Choralmelodie, afsynges ved Fakkelbelysning. J Anledning af Bøndernes Tilbud om at bære Kongens Liig, hedder det i Allgemeine Zeitung, fra Kjøbenhavn: "Spørger man En af dem, om de vel have beregnet Veiens Længde (4 Miil, det haarde Veir og Kistens Tyngde, saa svarede: Vor gode Kong Frederik har taget en langt større Byrde fra vore Skuldre, Livegenskabets Aag og Godseiernes Tryk, derfor ville vi nok bære ham. Vi ere over 30,000 haandfaste Mænd, og ville ikke skye at gaae om det saa var 10 Mile for at vise vor kjære Landsfader den sidste Kjærlighed. Paa Hovedlandeveien, ved Rødøvre, ville Bønderne opreise en Æreport. Paa høire Side af Veien skal et Transparent forestille en nedtrykket Bonde i gammeldags Dragt ved Siden af Kongen, som rækker ham sin Haand og reiser ham op, og en anden Bonde, i den nu brugelige Dragt, med et frit og muntert Væsen, rækkende Kongen en Egekrands. Paa venstre Side af Veien skal et Transparent forestille Bondens Hengivenhed og tillige en Lykønskning til den nye Monark. Tillige have Bønderne, som det hedder, forenet sig om at paradere langs med Landeveien fra Damhuset lige indtil Roeskilde. Et Beviis paa den Begjærlighed Folk have efter at faae Liigprocessionen at see, er den høie Priis (7 til 15 Rbd. for Faget), som betales for Leie af de Vinduer, hvorfra den kan sees. En Huuseier kunde ikke faae een af sine Etager leiet bort ved sidste Flyttedag. Nu har han faaet det derved lidte Tal fuldkommen erstattet ved at leie den bort for een eneste Aften. (Aalb. Av.)